
Comisia pentru Buget,

Finanţe şi Bănci
Bucureşti,         

Nr.  22 / 299/20.05.2009
AVIZ
asupra proiectul de Lege pentru aprobarea Ordonanţei de urgenţă a Guvernului nr.35/2009 privind reglementarea unor măsuri financiare în domeniul cheltuielilor de personal în sectorul bugetar


Cu adresa nr.PL.x 262 din 11 mai 2009, Biroul Permanent, conform art.95 şi 115 din Regulamentul Camerei Deputaţilor, republicat, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr.35/2009 privind reglementarea unor măsuri financiare în domeniul cheltuielilor de personal în sectorul bugetar, Camera Deputaţilor fiind prima Cameră sesizată.

În urma examinării, în şedinţa din data de 19 mai 2009, Comisia, cu unanimitate de voturi, a hotărât avizarea favorabilă  a proiectului de lege cu  amendamentul din anexă.

	Text iniţial OUG nr.35/2009
	Text propus
	Motivare

	Art.I.- Legea nr.490/2004 privind stimularea financiară a personalului care gestionează fonduri comunitare, publicată în Monitorul Oficial nr.1096 din 24 noiembrie 2004, cu modificările ulterioare, se modifică după cum urmează:
Art.2- (1) Salariile de bază corespunzătoare funcţiilor în care este încadrat personalul prevăzut la art.1 pot fi majorate cu până la 75% în funcţie de îndeplinirea criteriilor stabilite prin hotărâre a Guvernului.
(2) Evaluarea activităţii personalului prevăzut la alin.(1) se face cel puţin o dată pe an, ocazie cu care procentul de majorare a salariului de bază se poate modifica în funcţie de rezultatele activităţii proprii.

	Art.I.- Legea nr.490/2004 privind stimularea financiară a personalului care gestionează fonduri comunitare, publicată în Monitorul Oficial nr.1096 din 24 noiembrie 2004, cu modificările ulterioare, se modifică după cum urmează:
1.Punctul 2 al Art.I. se modifică după cum urmează:
Art.2-  (1) Salariile de bază corespunzătoare funcţiilor în care este încadrat personalul prevăzut la art.1 pot fi majorate cu până la 75% în funcţie de îndeplinirea criteriilor stabilite prin hotărâre a Guvernului.
Pentru personalul din cadrul Autorităţii de Audit criteriile pentru majorarea salariilor cu până la 75% se aprobă prin Hotărârea Plenului Curţii de Conturi la propunerea preşedintelui Autorităţii de Audit. Hotărârea se publică în Monitorul Oficial partea I-a. 
(2) Evaluarea activităţii personalului prevăzut la alin.(1) se face cel puţin o dată pe an, ocazie cu care procentul de majorare a salariului de bază se poate modifica în funcţie de rezultatele activităţii proprii.
Autor: Comisia buget, finanţe şi domnul Deputat Viorel Ştefan
	Autoritatea de Audit este singura autoritate naţională competentă să efectueze audit public extern, în conformitate cu legislaţia comunitară şi naţională  având prin lege definită, independenţa funcţională faţă de celelalte autorităţi responsabile cu gestionarea şi implementarea fondurilor comunitare.
Scopul acestui amendament constă în păstrarea independenţei funcţionale a Autorităţii de Audit în raport cu celelalte organisme care gestionează asistenţă financiară europeană, cerinţă prevăzută de regulamentele comunitare.


                    PREŞEDINTE,                                         SECRETAR,

                    Viorel Ştefan                                               Iuliu Nosa
                                                                                          Consilier  parlamentar,

Ghiorghiu Luminiţa                                                                                          

